Príloha č.1

S p r á v a

o výchovno-vzdelávacej činnosti, jej výsledkoch a podmienkach

**Materskej školy Pod hájom 966 Dubnica nad Váhom**

za školský rok 2021/2022

(súčasť Správy o výchovno-vzdelávacej činnosti, jej výsledkoch a podmienkach Základnej školy s materskou školou Pod hájom 967, 018 41 Dubnica nad Váhom)

Prerokované v pedagogickej rade

dňa 30.06.2022

**Vypracovala:**

Mgr. Renáta Hajasová

zástupkyňa RŠ pre MŠ

Východiská a podklady:

Správa je spracovaná v zmysle:

1. Vyhlášky MŠVVaŠ SR č. 435/2020 Z. z. o štruktúre a obsahu správ o výchovno-vzdelávacej

činnosti, jej výsledkoch a podmienkach škôl a školských zariadení

2. Koncepčného zámeru rozvoja základnej školy s materskou školou na školské roky 2021 - 2025

3. Plánu práce materskej školy na školský rok 2021/2022

4. Ročného plánu vzdelávania pedagogických zamestnancov na školský rok 2021/2022

5. Vyhodnotenia výchovno-vzdelávacích výsledkov za školský rok 2021/2022

6. Vyhodnotenia plánu práce metodického združenia za školský rok 2021/2022.

**a) Údaje o materskej škole**

1. **Názov školy:** Základná škola s materskou školou*,* Po hájom 967,

018 41 Dubnica nadVáhom

Materská škola – elokované pracovisko, Pod hájom 966,

018 41 Dubnica nad Váhom

1. **Telefónny kontakt:** 0905 789 828 - riaditeľka ZŠ s MŠ – Mgr. Marta Bardyová

0911 382 982 – zástupkyňa RŠ pre MŠ –Mgr. Renáta Hajasová

042/ 42 4421709 - vedúca školskej jedálne

1. **Adresa elektronickej pošty:**
2. **Email:** sekretariat.zspodhajom.dca@gmail.com
3. **Vedúci zamestnanci školy:**

**Mgr. Marta Bardyová** - riaditeľka ZŠ s MŠ

**Mgr. Renáta Hajasová** - zástupkyňa riaditeľky školy pre materskú školu

**Andrea Buriková** - vedúca školskej jedálne

1. **Rada školy**

Členovia Rady školy pri ZŠ s MŠ Pod hájom 967 Dubnica nad Váhom za materskú školu:

|  |  |  |
| --- | --- | --- |
| **Meno a priezvisko** | **Funkcia** | **Zvolený/delegovaný za** |
| Andrea Mojtová, Ing. | člen | pedagogických zamestnancov MŠ |
| Jozef Holba | člen | zákonných zástupcov detí |

Správu o činnosti rady školy predkladá vo svojej správe o výchovno-vzdelávacej činnosti, jej výsledkoch a podmienkach za školský rok 2021/2022 riaditeľka ZŠ s MŠ Pod hájom 967 Dubnica nad Váhom Mgr. Marta Bardyová.

**b) Údaje o zriaďovateľovi:** Mesto Dubnica nad Váhom

Bratislavská 434/9

018 41 Dubnica nad Váhom

Telefón: +421 42 4455 768

Email: [msu@dubnica.eu](mailto:msu@dubnica.eu)

**c) Informácie o činnosti poradných orgánoch materskej školy**

***Pedagogická rada***

Zasadnutia pedagogickej rady prebiehali podľa plánu. Na jednotlivých zasadnutiach sme riešili situáciu súvisiacu s COVID - 19, dôsledné dodržiavanie bezpečnosti detí pri hrách, pobyte vonku, plánovaniu a organizovaniu akcií pre deti, ktoré však museli byť prispôsobené aktuálnym protipandemickým opatreniam a výchovno-vzdelávacie problémy, ktoré sa vyskytovali v priebehu školského roka.

Na zasadnutí pedagogickej rady v mesiaci január sme podrobne zhodnotili výchovno-vzdelávaciu činnosť za I. polrok školského roka 2021/2022.

Činnosti a akcie, ktoré sa podarili uskutočniť boli značne obmedzované pandemickou situáciou a súvisiacimi opatreniami.

V tomto období sme sa reagovali na výzvu MŠVVaŠ v rámci projektu Pomocné profesie – pomocný vychovávateľ v MŠ a boli sme úspešní. Získali sme tak jedno miesto pre obsadenie pozície pomocnej vychovávateľky, ako nepedagogického zamestnanca. Pani vychovávateľka nastúpila v mesiaci február a hneď sa aktívne zapojila do práce s deťmi so ŠVVP v triede najstarších detí plniacich PPV.

V mesiaci august sme hodnotili výchovno-vzdelávaciu činnosť za II. polrok školského roka 2021/2022. Za kvalitnú a profesionálnu prácu počas celého školského roka bolo vyslovené poďakovanie všetkým pani učiteľkám a pani vychovávateľke.

Kladne bola hodnotená odbornosť pani učiteliek pri výchovno-vzdelávacej činnosti, záujem detí a rodičov o pripravované aktivity, práca s deťmi so ŠVVP a talentovanými deťmi, dobrá atmosféra v triednych kolektívoch. Nedostatkom naďalej zostáva nesprávna výslovnosť, rečová kultúra, rozvíjanie slovnej zásoby a celkovej komunikačnej gramotnosti, pretože vyjadrovacie schopnosti niektorých detí súvisia s nešvárom dnešnej doby – mobil a počítačové hry. S týmto problémom súvisí aj znižujúca sa alebo nadmerná pohybová vyspelosť detí.

***Metodické združenie***

V MŠ pracovalo MZ pod vedením pani učiteľky Petry Krásnej. Zasadnutia MZ sa uskutočňovali podľa potreby. Na spoločných stretnutiach sme riešili rôzne témy týkajúce sa skvalitnenia výchovno-vzdelávacieho procesu a plánovali sme aktivity pre deti. Veľkú pozornosť sme venovali deťom, ktoré pokračovali v plnení povinného predprimárneho vzdelávania, pedagogickej diagnostike detí, riešili sme aj pripravenosť detí na školskú dochádzku – školskú zrelosť. Skonštatovali sme, že najviac pozornosti je treba venovať správnej výslovnosti detí, ktorá je veľmi zlá. Rodičia riešia túto problematiku neskoro aj napriek upozorneniam učiteliek. Taktiež sieť logopedických ambulancií je slabá a čakacia doba na diagnostiku a následné návštevy je neúmerne dlhá. Ďalším závažným problémom je aj znižujúca sa alebo nadmerná pohybová vyspelosť detí.

**ŠkVP** a jeho vzdelávacie oblasti

**Vzdelávacia oblasť: Zdravie a pohyb**

* v tejto oblasti sme sa zameriavali na získavane informácií o zdraví prostredníctvom telesných činností, deti sme viedli k zlepšovaniu pohybových zručností a schopností, každý deň sme realizovali zdravotné , dychové, relaxačné, uvoľňovacie a posilňovacie cvičenia,
* počas celého školského roka - Covidu 19 sme deti viedli k dodržiavaniu hygienických zásad, k udržiavaniu čistoty pri stolovaní a motivovali sme ich k vyskúšaniu jedla, o ktoré nemali záujem,
* pozornosť sme venovali samoobslužným činnostiam, vyzliekaniu, obliekaniu, obúvaniu a hlavne zaväzovaniu šnúrok - pri týchto činnostiach boli hlavným motivačným činiteľom súťaže,
* rozvíjali sme koordinačné schopnosti detí, pri čom nám výborne poslúžilo nové detské ihrisko s hrovými prvkami na nácvik udržania rovnováhy, prekonávanie rôznych prekážok, rozvoj zručnosti a trénovanie odvahy,
* pri hudobno - pohybových aktivitách deti spájali hudbu, rytmus, spev s pohybom, nacvičovali rôzne tanečné kroky (vystúpenia: Vítanie jari, Besiedka ku dňu matiek, otvorenie ihriska na školskom dvore)...
* správnu chôdzu so správnym držaním tela a správnym dýchaním sme upevňovali na prechádzkach po okolí, kde sme zaraďovali striedanie chôdze a behu, pri ktorom deti okrem iného uvoľnili svoju energiu.

**Vzdelávacia oblasť : Človek a príroda**

* deti svoje predstavy o prírode vyjadrovali rozprávaním , kresbou, rozlišovali živú prírodu od neživej, pozorovali prírodu priamo na vychádzkach, niektoré zaujímavosti pozorovali pomocou lupy,
* porovnávali jednotlivé časti rastlín, kreslili ich podľa predlohy a zároveň ich mohli aj priamo pozorovať a triedť podľa farby a veľkosti,
* oboznámili sa so základmi anatómie ľudského tela, diskutovali o základných fyziologických funkciách (dýchanie, trávenie, pohyb, krvný obeh, zmyslové vnímania), k čomu nám veľmi pomohol film pre deti „Bol raz jeden život“
* zamerali sme sa aj na predchádzanie zubného kazu (Edukačná aktivita Zúbky), deti mali možnosť sledovať a vyskúšali si správne čistenie zúbkov spolu so zubnou asistentkou
* zisťovali sme predstavy detí o prítomnosti vody, diskutovali sme o význame vody pre človeka, rastliny , živočíchy, o problematike znečistenia vody, viedli sme ich k šetreniu s vodou, zároveň mali možnosť sledovať na IT celý kolobeh vody v prírode (DVD – Kvapka),
* skúmali a vedeli, že priestor okolo nás je vyplnený vzduchom, v publikácii Chránime našu planétu sa oboznamovali ako zachovať čistý vzduch, čo ho znečisťuje ako a prečo recyklovať, naučili sa presne rozlíšiť a určiť symboly na triedenie odpadu,
* zapojili sa do aktivity Deň Zeme, kde sa dozvedeli viac o zlepšení životného prostredia okolo nás a zároveň si vyskúšali recykolovanie odpadu; aj tu sme využili IT (Krajina Recyklónia),jednotlivé aktivity boli zamerané na rozvoj predstáv a rozvoj spôsobilosti skúmania prírodných javov a diskusie o nich

**Vzdelávacia oblasť: Človek a svet práce**

* upozorňovali sme na bezpečnosť pri práci, ekonomické správanie sa pri práci s materiálom (deti boli vedené k šetreniu materiálov - zbytočne nezahadzovať a neničiť), venovali sme sa rozvíjaniu postojových charakteristík, ako je trpezlivosť a vôľa dokončiť začatú úlohu a záujem riešiť úlohu,
* podľa návrhu zhotovili daný predmet (skladali z papiera), vytvárali jednoduché výrobky,
* deti boli oboznamované s vedomosťami o výrobe niektorých vybraných výrobkov-výroba múky z obilia a výroba chleba (EA od zrniečka po chlebík),
* samé pracovali s cestom, vykrajovali si perníky, pri práci identifikovali suroviny potrebné na prípravu perníkov.

**Vzdelávacia oblasť: Človek a spoločnosť**

* deti spoznávali jednotlivé časové úseky dňa, orientovali sa na elementárnej úrovni v časových vzťahoch týždňa, mesiaca a roka, poznali jednotlivé ročné obdobia a ich znaky
* opisovali interiér a exteriér MŠ a známych budov v meste (ZŠ, Poliklinika, obchody) vytvárali plány cesty, ktorými bežne prichádzali do MŠ z domu, poznali svoju adresu,
* oboznamovali sa s cestnou premávkou, poznali jej základné pravidlá a dopravné značky, rozprávali sme sa o rôznych spôsoboch dopravy a dopravných prostriedkoch,
* spoznávali okolitú krajinu, krásy regiónu, prírodné krásy našej vlasti, poznali a navštívili historické pamiatky rodného mesta, prostredníctvom zvykov, tradícií a sviatkov poznali príklady regionálnej kultúry,
* prezentovali rodinu ako aj rodinné väzby, spoznávali pedagogických zamestnancov, nadväzovali kontakty s inými osobami - využili adekvátne verbálne aj neverbálne prejavy,
* osvojovali si základy kultivovaného správania, používali pozdrav, poďakovanie, vedeli sa ospravedlniť, byť ohľaduplní, dodržiavali základné pravidlá slušnosti,
* vnímali a rozoznávali pozitívne a negatívne emócie, hodnotili nevhodné správanie, napodobňovali modely pozitívneho etického správania, rešpektovali práva iných detí.

**Vzdelávacia oblasť: Umenie a kultúra**

* deti sa učili citlivosti pre tempo a rytmus, ktorý vedeli vyjadriť vytlieskaním,
* narábali s hlasom intuitívne, spontánne napodobňovali zvukový svet okolo seba,
* sluchom identifikovali a pomenovali Orffove nástroje, zvládli techniku hry na rytmických a ľahko ovládateľných hudobných nástrojoch,
* realizovali jednoduché sprievody k piesňam
* zvládali a obľubovali hry so spevom a hudobno - pohybové hry, v ktorých dokázali dodržiavať aj stanovené pravidlá,
* skladali časti figurálnych tvarov (zvieratá, postavy vystrihovali z časopisov), spájali časti do celkov,
* pri dopravnej výchove podľa inštrukcií skladali z papiera loďky, autá, lietadlá, skladali mesto zo stavebníc a krabíc,
* pomenovali základné a vymiešané farby, používali jednoduché maliarske techniky (tempera, vodové farby, tuše, pastely, pastelky, fixy),
* spontánnu maľbu, kresbu, modelovanie využívali na voľbu vlastnej témy - moje mesto, postava, zvieratko...

**Vzdelávacia oblasť: Jazyk a komunikácia**

* prispôsobovali sme používanie jazyka sociálnym situáciám a vzťahom, vnímali a sledovali, že bežná reč a jazyk používaný v knihách sa môžu líšiť a tým aj porozumeli spisovnej podobe jazyka,
* recitovaním krátkych literárnych útvarov a využívaním jazykových hier si precvičovali správnu výslovnosť, vyslovovali gramaticky správne, zreteľne a plynule všetky hlásky,
* sledovali čo čítame, správny smer čítania (zľava doprava, zhora nadol),
* všímali si názov knihy, kde je napísaný autor, spisovateľ, ilustrátor,
* hlasným čítaním rozprávok, bájok a príbehov zo života sme deti motivovali k čítaniu v budúcnosti, správnym čitateľským návykom a čítaniu s porozumením,
* reprodukovali stručne obsah prečítaného textu, odpovedali na otázky vyplývajúce z textu,
* svoje pocity a zážitky z čítania vyjadrovali v kresbe, hudobno - pohybových a dramatických hrách,
* pri pracovných listoch si osvojovali zvládnutie jednoduchých grafomotorických prvkov (vertikálne, horizontálne línie, krivky, slučky...),
* prostredníctvom výtvarných a pracovných aktivít si rozvíjali vizuálno- motorickú koordináciu,
* vedia sa podpísať veľkým tlačeným písmom,
* naďalej je potrebné pripomínať deťom zlý uchop ceruzky a tlak na podložku,
* zlú výslovnosť (šušlanie a zamieňanie hlások) individuálnym prístupom sa bude naprávať výslovnosť u detí, ktoré majú odloženú školskú dochádzku.

**Vzdelávacia oblasť: Matematika a práca s informáciami**

* oboznamovali sme deti s jednoduchými základmi matematických a informatických poznatkov, zručností a činností s matematickými objektmi a rozvíjali sme matematické myslenie,
* určovali a vymenovali počet predmetov v skupine od 1 do 10, pri riešení jednoduchých úloh pridávali, odoberali, rozdeľovali predmety na 2-3 skupiny s rovnakým počtom, určovali kde je viac a kde je menej objektov,
* prostredníctvom jednoduchých hier porovnávali a určovali dĺžku predmetov, vzdialenosť medzi nimi a výsledok merania vyslovovali počtom,
* pri skladaní identifikovali kruh, štvorec, obdĺžnik a trojuholník,
* rozhodli o pravdivosti jednoduchých tvrdení (áno, nie, platí, neplatí), pri bežných činnostiach vyberali a triedili objekty na základe určenej vlastnosti (farba, tvar, veľkosť, materiál a pod.)
* využívali digitálne pomôcky, vedeli ovládať digitálne hry a používať digitálne animované programy na interaktívnej tabuli.

***Porady triednych učiteliek***

Pracovné porady triednych učiteliek sa uskutočňovali operatívne podľa potreby. Na stretnutiach sme riešili aktuálne problémy, požiadavky na doplnenie inventáru, návrhy na zlepšenie práce, organizačné zabezpečenie a prípravu aktivít pre deti, pripomienky k úprave a revitalizácií školského dvora, spolupráci so základnou školou a inými organizáciami.

**d) Počet detí materskej školy**

Materská škola mala v prevádzke 6 tried.

***Počty detí k 15.09.2021/31.8.2022***

|  |  |  |  |  |
| --- | --- | --- | --- | --- |
| **Trieda** | **Veková**  **kategória** | **Počet detí** | **Počet detí s OPŠD** | **Počet detí so ŠVVP** |
| I. | 3-4 | 20/22 |  |  |
| II. | 3-4 | 19/19 |  |  |
| III. | 4-5 | 20/21 |  |  |
| IV. | 4-5 | 21/21 |  |  |
| V. | 5-6 | 17/22 | 2 | 2 |
| VI. | 5-6 | 19/19 |  |  |
| **Spolu** |  | **116/124** | **2** | **2** |

e) Počet pedagogických zamestnancov a ďalších zamestnancov MŠ

|  |  |
| --- | --- |
| **Zamestnanci** | **Počet** |
| pedagogickí zamestnanci | 12 |
| nepedagogickí zamestnanci | 8  (z toho 1 pomocná vychovávateľka z projektu – Pomocný vychovávateľ v MŠ |
| **Spolu** | **20** |

**Pedagogickí zamestnanci**

|  |  |  |  |  |  |
| --- | --- | --- | --- | --- | --- |
| **Kategória PZ** | **Podkategória PZ** | **Kariérový stupeň** | | | **Kariérová pozícia** |
| učiteľ | učiteľ pre  predprimárne vzdelávanie | začínajúci pedagogický zamestnanec | samostatný pedagogický zamestnanec | PZ s  I. atestáciou | vedúci pedagogický zamestnanec |
| 12 | 3 | 6 | 3 | 1 |

|  |  |
| --- | --- |
| Nepedagogickí zamestnanci | Fyzický počet |
| upratovačky | 3 |
| pomocný vychovávateľ | 1 |
| školník - údržbár | 1 |
| zamestnanci školskej jedálne | 3 |
| Spolu | 8 |

f) Údaje o plnení kvalifikačného predpokladu pedagogických zamestnancov

**Kvalifikovanosť pedagogických zamestnancov**

|  |  |
| --- | --- |
| kvalifikovaní | 12 |
| nekvalifikovaní | 0 |

**g) Informácie o aktivitách a prezentácii materskej školy na verejnosti**

Pre deti sme pripravili niekoľko **zaujímavých akcií** – výchovné koncerty, divadlo, karneval, jesennú športovú olympiádu, aktivity k ochrane prírody pri príležitosti Dňa Zeme, zapojili sme sa do súťaže a poslali sme výtvarné práce s témou jeseň, pripravili sme výstavku jesenné plody, sprostredkovali sme stretnutie so zubnou asistentkou, ktorá deťom ukázala správne čistenie zúbkov, navštívil nás Mikuláš, zapojili sme sa do celoslovenskej zbierky – Koľko lásky sa zmesti do krabice od topánok, uskutočňovali sme rôzne zamerané vychádzky, s deťmi sme nacvičili kultúrny program a vystúpili sme na akcii usporiadanej mestom Vítanie jari, uskutočnili sme celoškolskú besiedku ku Dňu matiek, pripravili sme slávnostné otvorenie ihriska pri príležitosti MDD, prebehlo fotografovanie detí na pamiatku a predškolákov na tablo, ktoré bolo vystavené na verejnosti a následne bolo umiestnené v priestoroch MŠ, rozlúčili sme sa s predškolákmi, ktorí pripravili kultúrny program pre svojich kamarátov a rodičov. Podujatí bolo omnoho viac, ale hlavne na začiatku školského roka sme boli limitovaní protipandemickými opatreniami a preto všetky aktivity museli prebiehať v súlade s týmito opatreniami.

V oblasti **materiálno-technického zabezpečenia** sme sa pustili do dlho odkladanej rekonštrukcie triedy v pavilóne B. Vďaka dotácií mesta sa nám podarilo zabezpečiť sanáciu vlhkosti, ktorá ohrozovala zdravie detí a zároveň sme uskutočnili rekonštrukciu umyvárne a vymaľovali sme priestory triedy a priľahlé priestory.

Mesto Dubnica nad Váhom nám pridelilo vysokú sumu financií na vybudovanie detského ihriska, ktoré bolo treba revitalizovať a doplniť novými hernými prvkami. To sa nám podarilo a pri príležitosti MDD sme nové ihrisko spoločne s pánom primátorom slávnostne otvorili. Tu by som chcela vyzdvihnúť spoluprácu so ZŠ, kde nám pri realizácií výdatne pomohli žiaci ôsmych a deviatych ročníkov pod vedením pani učiteľky Fejovej a Zahradníčkovej. Pekným momentom bolo aj vystúpenie dievčat z krúžku „Mažoretiek“ pod vedením pani zástupkyne Bajčíkovej, ktorých tanečné vystúpenie obohatilo náš kultúrny program. Takáto spolupráca by bola vítaná aj v ďalšom období nielen pri športových, ale napríklad aj pri kultúrnych a environmentálnych podujatiach.

Pri rekonštrukcii areálu budeme pokračovať aj naďalej, teraz náš čaká rekonštrukcia schodísk a rekonštrukcia amfiteátra, asfaltovej plochy pod ním a podľa finančných možností dokúpenie ďalších herných prvkov. Okrem tohto sme zakúpili 2 nové interaktívne tabule, teraz máme tabule vo všetkých triedach, investovali sme do nových edukačných pomôcok (ako IT programy, nástenné tabule, edukačné hry) a hračiek pre deti, čím sa skvalitní výchovno-vzdelávací proces.

**h) Informácie o projektoch, do ktorých je materská škola zapojená**

***Program školské ovocie a zelenina*** - program podpory spotreby ovocia, zeleniny a výrobkov z nich pre deti a žiakov v školských zariadeniach s podporou EÚ. Hlavným cieľom programu

je zvýšiť konzumáciu ovocia a zeleniny u detí, vplývať na zmenu ich stravovacích návykov a predchádzať chorobám z nadhmotnosti a obezity.

***Školský mliečny program*** - vládny program určený na podporu spotreby mlieka a mliečnych výrobkov pre deti v predškolských zariadeniach a pre žiakov vo vzdelávacích inštitúciách z finančných zdrojov EÚ a národných zdrojov. Cieľom je zvýšiť spotrebu mlieka a mliečnych výrobkov u detí a tak prispieť k zabezpečeniu zdravej výživy a vytvárať zdravé stravovacie návyky. Aktivitou Mliečny deň sme propagovali konzumáciu mliečnych výrobkov a pitie mlieka nielen u detí, ale aj u rodičov.

***Program prevencie obezity*** -školský projektktorý vychádza z Národného programu podpory zdravia a projektu „Zdravie v školách“ plníme priebežne uplatňovaním zásad správnej výživy. Viedli sme deti k osvojovaniu si správnych stravovacích návykov. Propagovali sme zdravú výživu aj prostredníctvom násteniek pre rodičov.

***Školský program duševného zdravia* -** program **Zippyho kamaráti** – sme pripravili s pani učiteľkami pre deti v najstarších triedach, a program **Druhý krok** sa realizoval v triede 4-5 ročných detí školskou psychologičkou.

Cieľom je podporiť sociálne a emocionálne zručnosti detí. Prostredníctvom týchto programov sa deti učia pomenovať svoje pocity, porozumieť im, ale aj efektívne ich zvládať, stanovovať si a dosahovať pozitívne ciele, rozvíjať a preukazovať empatiu druhým a robiť zodpovedné rozhodnutia v každej životnej situácii.

V programoch sa deti učia, že je absolútne v poriadku prežívať smútok, hnevať, či báť sa. Učili sa spoločne o týchto (ale aj iných) pocitoch hovoriť, rozlišovať ich, rozpoznať, ako sa prejavujú v našom tele a následne pomenovať, čo nám môže pomôcť ich zvládnuť, čo môžeme urobiť preto, aby nás negatívny pocit nezaplavil a nepôsobil na nás a naše konanie deštruktívne. Hovorili sme o tom, ako priblížiť blízkym ľuďom svoje pocity, prežívanie, ale tiež ako rozpoznať, čo pravdepodobne prežíva druhý človek, prípadne, ako mu pomôcť zvládnuť jeho nepríjemné pocity. Zároveň, a to bolo veľmi dôležité, sa deti učia nielen ako môžu pomôcť sami sebe, ale aj ako sprostredkovať pomoc druhým, porozumieť ich emóciám, poradiť.

V situácii, kedy sme sa ako spoločnosť ocitli každý sám, osamotený so svojimi problémami, sa tieto zručnosti javia ako kľúčové pre zdravé fungovanie a nadobudnutie či udržanie duševnej pohody.

***Plán výchovy k ľudským právam*** – školský projekt zameraný na podporu výchovy k ľudským právam. Vo výchovno-vzdelávacom procese deti hravou formou oboznamujeme s ich právami. V triedach sme si stanovili pravidlá a dbáme na ich dodržiavanie. Snažíme sa vytvárať prostredie dôvery, spolupatričnosti, preferovanie spolupráce pred súťaživosťou.

**i) Informácie o výsledkoch inšpekčnej činnosti vykonanej Štátnou školskou inšpekciou v materskej škole**

Materská škola nebola v tomto školskom roku kontrolovaným subjektom zo strany ŠŠI.

**j) Informácie o priestorových podmienkach a materiálno-technických podmienkach materskej školy**

Škola je pavilónového typu: A pavilón – 2 triedy B pavilón - 2 triedy

C pavilón – 2 triedy D pavilón – hospodársky

Vek budovy – 35 rokov.

Pavilón A a pavilón B sú totožné. V každom sú 2 herne, 2 spálne, 2 šatne pre deti, 2 detské umyvárne s WC, 2 WC pre dospelých, 1 sprchový kút, 2 kuchynky, 1 izolačka, 1 šatňa pre zamestnancov, 2 prechodové chodby, 1výlevka, 1 vstupný vestibul.

Po rekonštrukcií okien, zasklením terás, pribudla v horných triedach telocvičňa, ako súčasť tried.

Pavilóny spája spojovacia chodba, kde sa nachádza aj sklad učebných pomôcok.

Pavilón C je v prevádzke od 1.1.2009.

Súčasťou každej triedy je herňa, spálňa, umyvárne s WC, šatňa pre deti, kuchynka, izolačka, WC, sprcha, vstupný vestibul, jazyková učebňa. Pavilón spája spojovacia chodba s 2 skladmi.

Pavilón D - hospodársky pavilón: jedáleň, kuchyňa, 2 kancelárie, zborovňa, 2 šatne pre dospelých, 2 sklady potravín, 1 sklad čistiacich prostriedkov, 1 sklad školských pomôcok, telocvičňa, vstupná chodba, práčovňa, učebňa – počítačové centrum.

V posledných dvoch rokoch boli všetky triedy vybavené novým nábytkom, audiovizuálnou, počítačovou technikou, interaktívnymi tabuľami, pripojením na internet.

Deti majú k dispozícií dostatok hračiek a edukačných pomôcok, ktoré pravidelne dopĺňame podľa najnovších požiadaviek.

Školský dvor, ktorý má charakter parku, je doplnený o 2 zrekonštruované pieskoviská s prekrytím, altánok, zostava relaxačných prvkov s kvalitnou dopadovou plochou, nové herné prvky s preliezačkami, balančnou dráhou, lezeckou stenou, kolotočom, trampolínou, hojdačkami, pružinovými hojdačkami, pocitový chodník, bylinková záhrada, hotel pre hmyz, vyvýšené záhony na pestovanie okrasných rastlín.

Vo vstupných priestoroch v pavilóne A je zriadený predčitateľský kútik s knižnicou pre deti a ich rodičov, v pavilóne B je kútik s environmentálnou témou.

Areál je oplotený a mimo prevádzky uzamknutý.

**k) Informácie o oblastiach, v ktorých materská škola dosahuje dobré výsledky, o oblastiach, v ktorých má nedostatky**

**SWOT analýza**

***Silné stránky***

* ŠkVP kvalitne vypracovaný na podmienky materskej školy,
* 100% kvalifikovanosť zamestnancov,
* kvalitná pripravenosť detí na vstup do ZŠ,
* kreativita a iniciatíva zamestnancov, dobrá tímová práca všetkých zamestnancov školy,
* samostatnosť pedagogických zamestnancov pri plnení pracovných úloh
* modernizácia materiálneho vybavenia materskej školy, kvalitné edukačné pomôcky, dostatok hračiek,
* zrekonštruované vnútorné a vonkajšie prostredie materskej školy vrátane telocvične,
* modernizácia exteriéru MŠ v súlade s profiláciou,
* záujem pedagogických zamestnancov podieľať sa na aktivitách školy,
* záujem pedagogických zamestnancov o ďalšie vzdelávanie, podpora zo strany zamestnávateľa,
* pozitívna sociálno-emocionálna klíma v škole,
* krúžok anglického jazyka v spolupráci s CVČ,
* poskytovanie služieb školského špeciálneho pedagóga, školského psychológa
* využívanie alternatívnych prvkov vo výchovno – vzdelávacom procese, vytváranie priestoru pre interaktívne zážitkové a skúsenostné učenie, ktoré spája so životom
* prezentácia detí na verejnosti
* dobrá spolupráca s rodičmi, radou školy, RZ, Mestským úradom, CPPPaP, CVČ, mestskou knižnicou
* web stránka MŠ, ktorá je súčasťou školskej web stránky,

***Slabé stránky***

* rastúce počty detí so ŠVVP, ZZ a poruchami správania,
* neprítomnosť asistenta učiteľa,
* neochota a neskoré riešenie logopedických problémov detí zo strany rodičov,
* nedokončená rekonštrukcia areálu školy – amfiteáter, asfaltová plocha – poškodený asfaltový povrch,
* nedostatočná prezentácia o aktivitách MŠ,
* nadmerné vyťaženie niektorých zamestnancov,
* počiatočná neochota niektorých zamestnancov prijať zmenu, uprednostňovanie rutiny v práci a pracovných postupoch.

***Príležitosti***

* ústretovosť zo strany zriaďovateľa a vedenia školy pri vytváraní materiálnych podmienok,
* podpora profesijného rozvoja PZ,
* záujem rodičov o kvalitnú výchovu a vzdelávanie,
* využívanie ŠIS – aSc agendy pre prácu PZ,
* využívanie EduPage na komunikáciu s rodinou dieťaťa,
* výborná poloha budovy, krásne prostredie,
* efektívne hospodárenie,
* plánovanie a organizovanie spoločných aktivít pre deti MŠ a žiakov ZŠ,
* dobudovanie školského areálu – amfiteáter (vytvorenie miesta pre neformálne stretávanie sa a aktivity s rodičmi a verejnosťou),
* venovanie zvláštnej pozornosti výučbe cudzích jazykov, športovej príprave, starostlivosti o nadané deti, ale aj o deti vyžadujúce špecifické podmienky, vzdelávania, o začlenené deti,
* propagácia školy a jej úspechov na verejnosti – články v regionálnej tlači, príspevky v regionálnej TV, zverejňovanie príspevkov na stránke školy, vedenie kroniky.

***Ohrozenia***

* častá zmena legislatívy,
* nedostatok finančných prostriedkov na potrebné prevádzku, rast cien energií,
* školská reforma napriek deklarovanej zvýšenej voľnosti stále nedovoľuje vytvoriť vlastné školské vzdelávacie programy podľa reálnych potrieb, existujú stále prílišné zväzujúce pravidlá,
* nárast počtu detí so ŠVVP, psychickými poruchami a poruchami správania,
* nárast cien literatúry a pomôcok,
* slabá podpora zo strany niektorých rodičov,
* syndróm vyhorenia u niektorých pedagogických zamestnancov,
* uponáhľanosť dnešnej doby.

**2. a) Počet detí so špeciálnymi výchovno-vzdelávacími potrebami – 2**

* dieťa choré, zdravotne oslabené s vážnou neurologickou diagnózou po operácii mozgu,
* dieťa choré, zdravotne oslabené s DMO + syndróm ADHD v dôsledku poškodenia mozgu.

**5 a) Informácie o finančnom zabezpečení výchovno-vzdelávacej činnosti materskej školy**

Pretože MŠ je súčasťou ZŠ, informácie o finančnom zabezpečení výchovno-vzdelávacej činnosti predkladá vo svojej správe o výchovno-vzdelávacej činnosti, jej výsledkoch a podmienkach za školský rok 2021/2022 riaditeľka ZŠ s MŠ Pod hájom 967 Dubnica nad Váhom Mgr. Marta Bardyová.

**b)** **Spolupráca materskej školy s rodičmi**

Spolupráca materskej školy a rodiny je dôležitou súčasťou práce školy. Materská škola vytvára podmienky na upevňovanie spolupatričnosti a tradícií školy. Je otvorená rodičovskej verejnosti.

Spolupráca bola založená na aktivitách smerujúcich ku skvalitneniu spolupráce školy a rodiny. Rodičia boli formou konzultácií informovaní o správaní dieťaťa, o výsledkoch VVČ. Dôraz sme kládli na spoločný postup pri výchove detí. Pravidelne sme komunikovali o pokrokoch dieťaťa, plánovaní, ujasňovaní postupov výchovy a vzdelávania priamou formou – výmena informácií nielen od učiteľa k rodičovi, ale aj od rodiča k učiteľovi a nepriamou formou – informácie na nástenných tabuliach, internetovej stránke a pod. Zabezpečujeme poradenský servis pre rodičov osvetovými aktivitami v otázkach výchovy a vzdelávania, odborno-poradenskou činnosťou triednych učiteliek ale predovšetkým spoluprácou s odborným tímom v základnej škole (školská špeciálna pedagogička, školská psychologička, školská sociálna pracovníčka).

Rodičia podľa svojich možností prispeli rôznym spôsobom pre potreby detí k hrám, pomohli hygienickými potrebami, rôznym odpadovým materiálom, ktorý sme využili pri práci s deťmi. Zapájali sa do triednych, školských i mimoškolských aktivít (pohybové aktivity detí, rôzne kultúrne vystúpenia detí).

Spolupráca s rodičmi je dlhoročne na veľmi dobrej úrovni. Rodičia prejavovali veľký záujem o prácu v MŠ.

**c) Spolupráca s CPPPaP -** pracovníčky CPPPaP uskutočnili depistáž predškolákov so zámerom zistiť ich školskú zrelosť. Zákonným zástupcom bola ponúknutá možnosť individuálnej diagnostiky v CPPPaP s cieľom posúdenia potreby pokračovania v predprimárnom vzdelávaní detí v materskej škole.

**d) Spolupráca s CVČ** – pracovníčka CVČ pani Tamara Graffinger ako lektorka, viedla na základe záujmu zákonných zástupcov krúžok AJ pre najstaršiu vekovú kategóriu – predškolákov. Okrem toho deti pravidelne a veľmi radi navštevovali CVČ pri rôznych príležitostiach.